**BAKONYCSERNYE KÖZSÉG POLGÁRMESTERE**

**8056 Bakonycsernye, Rákóczi út 83.**

🕿: 22/413-001, Fax: 22/592-031

e-mail: pm.bakonycsernye@morterseg.hu

ELŐTERJESZTÉS

a bakonycsernyei 812 hrsz-ú ingatlan tulajdonjogáról történő rendelkezésről

**Jogszabályi háttér**: Polgári törvénykönyvről szóló 2013. évi V. törvény 5:168§(1) bekezdése, az ingatlan-nyilvántartási eljárásról szóló 1997. évi CXLI. törvény 16.§-a, valamint Bakonycsernye Község Önkormányzatának vagyonrendelete

Tisztelt Képviselő-testület!

A bakonycsernyei 812 hrsz-ú (Bakonycsernye, Ady E. u. 11.) lakóházas ingatlant használó Kalányos Gyula elhunyt. A hagyatéki eljárás során az örökösök jelezték, hogy a lakóház „alatti” földterület tulajdonosa az önkormányzat, így kérik a használati jog bejegyzésének lehetőségét.

Az eljárás során kikért tulajdoni lap alapján az érintett ingatlan önkormányzati tulajdonban áll, így nem lehet a földhasználati jogot bejegyezni.

Az önkormányzatnak, mint tulajdonosnak nyilatkoznia kell az Ady E. u. 11. szám alatti lakóházas ingatlan tulajdonjogáról.

A nemzeti vagyonról szóló törvény értelmében önkormányzati (nemzeti vagyon) térítés mentesen nem adható át, kivéve közfeladat ellátása céljából.

Abban az esetben, ha a Képviselő-testület a több évtizedes Kalányos Gyula és családja által használt ingatlant a használó részére átengedi, úgy azt teljes mértékben ingyenesen nem teheti meg.

Bakonycsernye, 2016. március 16.

Turi Balázs

polgármester