**BAKONYCSERNYE KÖZÖSÉG POLGÁRMESTERE**

**8056 Bakonycsernye, Rákóczi út 83.**

🕿: 22/413-001, Fax: 22/592-031

e-mail: pm.bakonycsernye@morterseg.hu

ELŐTERJESZTÉS

építési telkek kimérettetésére

Tisztelt Képviselő-testület!

A Fenyő utcai építési telkek a 2002-2004-ben kialakításuk során kimérettetésre kerültek. Az idő elteltével a kimérési karók eltűntek, a telekhatárok pontosan nem beazonosíthatók.

Mivel az idei évben a telekvásárlásokra érkezett kérelmek az elmúlt évekhez viszonyítva megsokszorozódtak, így célszerű lenne azok újra mérettetése.

Ehhez az alábbi árajánlatot kértem be:

*„A Bakonycsernye Fenyő utca 12 db telek utcafronti kitűzésére az alábbi árajánlatot teszem:  Munkadíj bruttó 120.000.-Ft, azaz százhúszezer forint.”*

*Végh Gyula*

*földmérő*

Felhívom a Tisztelt Képviselő-testület figyelmét, mint ahogy az az árajánlatban is szerepel, hogy kizárólag az utcafronti kitűzés történne meg. Ennek a fedezetét, a telek értékesítésből származó összeg fedezné. A 2016. évi költségvetés 2 építési telek eladási árát tartalmazza, melyre kiadás is lett tervezve, viszont egy harmadik értékesítés már fedezet nyújt a kimérés elvégzésére.

HATÁROZAT TERVEZET

Bakonycsernye Község Önkormányzat Képviselő-testülete a tulajdonát képező Bakonycsernye, Fenyő utcai építési telek (12 db) utcafronti kimérését megrendeli Végh Gyula, 8074 Csókakő, Rákóczi u. 3. szám alatti földmérőtől.

A vállalkozói díjat bruttó 120.000 Ft-ban határozza meg.

Felhatalmazza a polgármestert, a munka megrendelésére.

Felelős: polgármester

Határidő: azonnal

Bakonycsernye, 2016-03-16.

Turi Balázs

polgármester