**BAKONYCSERNYE KÖZSÉG POLGÁRMESTERE**

**8056 Bakonycsernye, Rákóczi út 83.**

🕿: 22/413-001, Fax: 22/592-031

e-mail: pm.bakonycsernye@morterseg.hu

ELŐTERJESZTÉS

A Bakonycsernyei Bányász Sport Egyesület támogatásának meghatározására

Jogszabályi háttér: Bakonycsernye Község Önkormányzat 2016. évi költségvetéséről szóló önkormányzati rendelet

Bakonycsernye Község Önkormányzatának az államháztartáson kívülre nyújtott források szabályairól szóló önkormányzati rendelete

Tisztel Képviselő-testület!

A Bakonycsernyei Bányász Sport Egyesület a 2015. évben kapott önkormányzati támogatásáról határidőben és a támogatási szerződésben foglaltak szerint elszámolt. Az elszámolással együtt további kérelmet nyújtott be, melyben a 2016. évre is kért támogatást a működési költségei csökkentésére. Ennek megfelelően az alábbi határozat tervezetet terjesztem a Képviselő-testület elé megvitatásra:

HATÁROZAT TERVEZET

Bakonycsernye Község Önkormányzat Képviselő-testülete a Bakonycsernyei

Bányász Sport Egyesület (Képviseli: Varga Jenőelnök, Székhely: 8056 Bakonycsernye, Bercsényi utca 71. Adószám: 19820064-1-07 részére 2.500.000 Ft működési támogatást nyújt.

A támogatás utalásának, felhasználásának és elszámolásának részletes szabályait a határozat mellékletét képező támogatási szerződés tartalmazza.

A Képviselő-testület felhatalmazza a polgármestert a támogatási szerződés aláírására.

Felelős: polgármester

Határidő: az ülést követően

***TÁMOGATÁSI SZERZŐDÉS***

***(tervezet)***

mely létrejött egyrészről **Bakonycsernye Község Önkormányzata** (8056 Bakonycsernye, Rákóczi u. 83. adószám: 15727237-2-07), mint Támogató, képviseli Turi Balázs polgármester, másrészről

Név: **Bakonycsernyei Bányász Sport Egyesület**

Képviseli: Varga Jenőelnök

Székhely: 8056 Bakonycsernye, Bercsényi u.71.

Adószám: 19820064-1-07

Bankszámla száma: 11736044-20013949

mint Kedvezményezett között a mai napon az alábbi feltételekkel:

Bakonycsernye Község Önkormányzata a …../2016. (III…..) számú határozatával döntött a Bakonycsernyei Bányász Sport Egyesület **2016. évi támogatás**áról.

A jelen támogatási szerződés az elnyert támogatás felhasználásának és elszámolásának feltételeit rögzíti.

1. Támogató 2.500.000,-Ft, azaz –kettőmillió-ötszázezer forint vissza nem térítendő támogatást nyújt kedvezményezett részére jelen támogatási szerződés szerint működésének elősegítésére.
2. Kedvezményezett kijelenti, hogy civil szervezet, 60 napot meghaladó adótartozása, illetve adók módjára behajtható köztartozása nincs.
3. Támogató a 1.) pontban meghatározott támogatás összegét két részletben, jelen szerződés aláírását követően az alábbiak szerint teljesíti

- 2016. április 1-ig 1.300.000,-Ft

- 2016. augusztus 31-ig 1.200.000,-Ft kerül átutalásra.

1. Kedvezményezett a támogatást kizárólag az egyesület működési költségeinek fedezésére fordíthatja és kizárólag az ilyen célú felhasználásnak megfelelő számlát nyújthat be. A támogatás felhasználásáról 2016. december 31-ig teljes körű (számlákkal, banki átutalási igazolásokkal, pénzügyi bizonylatokkal igazolt) elszámolást készít a Támogató részére. Az elszámoláshoz csatolni kell a hitelesített számlamásolatokat, kifizetést igazoló dokumentumokat és a feladat rövid szakmai értékelését.
2. Az elszámolás elfogadására Bakonycsernye Község Önkormányzata Képviselő-testülete jogosult.
3. Kedvezményezett haladéktalan bejelentési kötelezettséggel tarozik minden olyan, a jelen megállapodásban szereplő adatban, illetőleg egyéb körülményben bekövetkezett változás esetén, amely érdemben érinti a megállapodás teljesítését.
4. Szerződő felek kijelentik, hogy a jelen szerződéssel kapcsolatos vitás kérdéseiket tárgyalásos úton rendezik, minden esetben a közös megegyezésre törekedve kívánnak megoldani. Amennyiben a vita tárgyalásos úton nem oldható meg, jogvita esetére kikötik a Székesfehérvári Városi Bíróság kizárólagos illetékességét.

Jelen szerződésben nem szabályozott kérdésekben a polgári Törvénykönyv rendelkezései az irányadóak.

Bakonycsernye, 2016. március 31.

……………………………….. …………………………….

Támogató Kedvezményezett