**BAKONYCSERNYEI KÖZÖS ÖNKORMÁNYZATI HIVATAL**

**JEGYZŐJE**

**8056 Bakonycsernye, Rákóczi út 83.**

🕿: 22/413-001, Fax: 22/592-031

e-mail: pm.bakonycsernye@morterseg.hu

ELŐTERJESZTÉS

ÉVEN TÚLI HITELLEL KAPCSOLATOS ADATSZOLGÁLTATÁS TELJESÍTÉSÉRE

Jogszabályi háttér: az adósságot keletkeztető jogügyletekhez történő hozzájárulás részletes szabályairól szóló 353/2011. (XII.30.) Korm. rendelet 3. §.

Tisztelt Képviselő-testület!

Fenti jogszabály értelmében az önkormányzatnak az éven túli hitelfelvételéhez a Kormány vagy az államháztartásért felelős miniszter hozzájárulása szükséges.

A rendelet „**3. §** (1) A tárgyévben várható adósságot keletkeztető ügyleteiről - a naptári éven belül lejáró futamidejű adósságot keletkeztető ügylet, az adósságrendezési eljárás során a hitelezői egyezség megkötéséhez szükséges reorganizációs hitel és a Gst. 10/B. § (3) bekezdése szerinti adósságmegújító ügylet (a továbbiakban: adósságmegújító ügylet) kivételével - az önkormányzat a költségvetési rendeletének, határozatának elfogadását követően, de legkésőbb március 16-áig a kincstár által üzemeltetett elektronikus rendszerben szereplő adatlapon - e rendszeren keresztül - adatot szolgáltat a kincstár önkormányzat székhelye szerint illetékes területi szervének (a továbbiakban: Igazgatóság).”

Mivel önkormányzatunk által elfogadott költségvetési rendelet szerint a 2016. évre tervezett kiadásokat teljes mértékben fedezik a tervezett bevételek, így tárgyévben várható adósságot keletkeztető ügylet nem indítottunk 2016. március 16-ig. Ennek megfelelően az alábbi határozat tervezetet terjesztem a Tisztelt Képviselő-testület elé:

HATÁROZAT

Bakonycsernye Község Önkormányzat Képviselő-testülete az Önkormányzat 2016. évi költségvetési rendeletének hatálybalépésével megállapította, hogy „az adósságot keletkeztető jogügyletekhez történő hozzájárulás” részletes szabályairól szóló 353/2011. (XII.30.) Korm. rendelet 3. §.-ban meghatározott adósságot keletkeztető ügyletet nem indít.

Felelős: polgármester

Határidő: azonnal.

Bakonycsernye, 2016-03-16

Fidrich Tamásné

jegyző